Broj: 0504-6194/19

Podgorica, 15. 11. 2021. godine

**ZAHTJEV ZA POJAŠNJENJE DOKUMENTACIJE ZA JAVNO NADMETANJE**

Dana 12. 11. 2021. godine od strane subjekta koji je otkupio Dokumentaciju za javno nadmetanje podnesen je zahtjev za pojašnjenje Dokumentacije za javno nadmetanje sljedeće sadržine:

1. S obzirom da ponuđać mora za učešće u Prvoj primarnoj rundi faze glavne aukcije da dostavi garanciju ponude na iznos koji pokriva najmanje 100% ukupnog iznosa ponude podnesene u toj rundi, da li se smatra da je to dovoljna garancija i za učešće u ostalim rundama (ukoliko ih bude), a pod uslovom da inicijalna garancija pokriva 25% finalne licitirane ponude.

**ODGOVOR AGENCIJE**

U skladu sa Odjeljkom 4.3.5 Dokumentacije za javno nadmetanje Agencija daje pojašnjenje kako slijedi:

1. U skladu sa Pravilom AR17 kvalifikovani ponuđač je obavezan da prije početka Nulte primarne runde faze pre-aukcije, odnosno prije početka Prve primarne runde faze glavne aukcije Agenciji dostavi garanciju ponude na iznos koji pokriva najmanje 100% ukupnog iznosa ponude podnesene u toj rundi. U narednim rundama faze glavne aukcije iznos dostavljene garancije, koja se odnosi na ponudu u Prvoj primarnoj rundi faze glavne aukcije, mora pokrivati najmanje 25% ukupnog iznosa ponude podnesene u primarnoj rundi, odnosno najmanje 25% ukupnog iznosa ponude podnesene u Dodatnoj rundi, uvećanog za ukupni iznos ponude podnesene u posljednjoj primarnoj rundi.

Garancija ponude koja se odnosi na Prvu primarnu rundu faze glavne aukcije omogućava kvalifikovanom ponuđaču da podnese ponudu u Prvoj primarnoj rundi faze glavne aukcije sa ukupnim iznosom ponude koji nije veći od iznosa garancije. Ista garancija omogućava kvalifikovanom ponuđaču da u narednim primarnim rundama faze glavne aukcije podnese ponudu sa ukupnim iznosom koji nije veći od četvorostruke vrijednosti iznosa garancije, a u Dodatnoj rundi faze glavne aukcije ponudu čiji ukupni iznos, sabran sa ukupnim iznosom ponude podnesene u posljednjoj primarnoj rundi (koja je po pravilima pobjednička ponuda toga ponuđača), nije veći od četvorostruke vrijednosti iznosa garancije.